Inglståd zeichnet si duach a weitgehend erhoitne historische Oidståd mit Bauwerke aus alle Epochen da Stådgschichte aus. Nåch Angaben vom Bayerischen Landesamtes fia Denkmalpflege gibt's in  da Ståd 582 Baudenkmäler. Da "Scherbelberg", a historischer Trümmerberg aus de napoleonischen Kriag, und aa da "Pfeifturm", a ehemaliger Wachturm da Ståd aus dem 14. Jahrhundert, gewährn an Überblick üba de Oidståd. Aus da Zeit da erschtn Stådumwallung und Stådwerdung san de "Moritzkirche", de "Untane Pfarr" aus dem Jåhr 1234 und da "Herzogskasten", des oide Herzogsschloss, erhoitn . Ebenfalls aus dem 13. Jahrhundert stamman de friahesten Bestände vo de zwoa Inglstädter Klöster, dem "Gnadenthalkloster" und  dem "Franziskanerkloster" mit "Franziskanerkirche", und aa des Spital vo 1319. Vo da zwoaten Stådumwallung aus dem 14. Jahrhundert san weite Teile da Stådmauer und aa des "Kreiztor" - oana vo de vier Haupttore - erhoitn , des gleichzeitig Wahrzeichen da Ståd is. Teil da Stådmauer san aa de zwoa Nebentore "Taschenturm" und "Münzbergtor" aus dem Jåhr 1390. Ebenfalls aus dem 14. Jahrhundert stammt des "Oide Rathaus". Erstmalig is des im 16. Jahrhundert umgebaut, letztmals 1882.